Tom Tvedt

Tom Tvedt (født 1968) er en norsk organisasjonsarbeider og politiker (Ap) som per 2024 er forbundsleder i Norsk forbund for utviklingshemmede. 

Han har vært ordfører i Randaberg og fylkesordfører i Rogaland, og var president i Norges idrettsforbund fra 2015 til 2019. Han har også bakgrunn som håndballspiller.

 Liv og virke 
Tvedt var ordfører i Randaberg kommune i perioden 1999–2007. I kommunestyrevalget 2007 var han Arbeiderpartiets kandidat til vervet som fylkesordfører samtidig som han fortsatt stilte til valg som ordfører i Randaberg. Arbeiderpartiet gjorde et godt valg og ble det største partiet i fylkestinget i Rogaland. Med støtte fra sentrumspartiene og SV ble Tvedt Arbeiderpartiets første fylkesordfører i Rogaland.

Tvedt har vært ansatt som salgssjef i Tybring-Gjedde. Han har også en karriere som håndballspiller i SIF og for det norske herrelandslaget i håndball, hvor han fra 1990 til 1992 spilte 24 landskamper og scoret 26 mål. På Idrettstinget 2011 ble han valgt inn som styremedlem i Norges idrettsforbund og olympiske og paralympiske komité for perioden 2011–2015. På idrettstinget i Trondheim 7. juni 2015 ble han valgt som tidenes yngste president i Norges idrettsforbund og den olympiske og paralympiske komité.. Han ble ikke valgt for en ny periode ved valget på idrettstinget på Lillehammer i mai 2019, da Berit Kjøll vant valgt over Svein Mollekleiv med 2 stemmer (50,6 %).

Han er gift med Ap-politikeren Kjersti Stenseng.

Tom Tvedt er æresmedlem av Norges idrettsforbund og olympiske og paralympiske komité.

 Referanser 
Om idrettstyret 2011–2015  www.idrett.no Besøkt 28. sep 2011.

 Eksterne lenker 




Kategori:Norske idrettsledere
Kategori:Fylkesordførere i Rogaland
Kategori:Ap-ordførere i Rogaland
Kategori:Ordførere i Randaberg
Kategori:Norske håndballspillere
Kategori:Fylkesordførere fra Ap
Kategori:Norske organisasjonsledere